जननेता पंडित जवाहर लाल नेहरू की पहल पर पटेल आयोग की जनोपयोगी संस्तुतिया इतिहास के पन्नों में विलीन हो जाय इसके पूर्व पुर्वांचल के बुद्धिजीवी, पत्रकारों, समाज के चिन्तकों, जागरूक नागरिकों, सबसे बढ़कर होनहार युवाओं को आगे आकर इन संस्तुतियों को धरातल पर लाने के लिए हर सम्भव उचित प्रयास करना होगा। याद रहे महात्मा गान्धी का मानना था कि अपने प्रयोजन में दृढ़ विश्वास रखने वाला एक सुक्ष्म शरीर भी इतिहास के रूख को बदल सकता है। स्व. नेहरू जी और स्व. गहमरी जी ने पूर्वांचल विकास के लिए जो सार्थक पहल किया उसे धरातल पर लाना हम सभी का दायित्व है और जिसके लिए आज का लिया गया हम सभी का संकल्प ही इस पृत्रपक्ष में इन सच्चे जननायकों के प्रति सच्ची श्रद्धांजलि होगी।